लापरवाही पर एएनएम और सहिया बर्खास्त होंगी : सीएस
जामताड़ासदर अस्पताल में अब प्रत्येक सोमवार को ऑपरेशन की सुविधा मरीजों को मिलेगी। चाहे वह हार्निया का हो या हाइड्रोसील का या फिर किसी अन्य मर्ज जिसका स्थानीय स्तर पर शल्य चिकित्सा किया जा सकता है उसकी सुविधा सदर अस्पताल में मिलेगी। इसके अलावा प्रत्येक महीने के 20-25 तारीख को जिला अस्पताल में मोतियाबिंद ऑपरेशन का विशेष शिविर आयोजित किया जाएगा। यह सेवा मरीजों को किसी विशेष अभियान में नहीं बल्कि नियमित मिलेगी। सोमवार को मुख्य सचिव राजबाला वर्मा ने इस संदर्भ में सिविल सर्जन सहित स्वास्थ्य विभाग के पदाधिकारियों को निर्देशित किया है। स्वास्थ्य के क्षेत्र में बेहतर सुविधा उपलब्ध कराने और विभाग की ओर से संचालित कार्यक्रमों की समीक्षा सोमवार को मुख्य सचिव राजबाला वर्मा ने वीसी के माध्यम से की। इस दौरान उन्होंने सेवा और सुविधा को बढ़ाने की दिशा में कई निर्देश दिए।
वहीं सभी सहिया का बैकलॉग क्लियर काने का निर्देश मुख्य सचिव की ओर से दिया गया। इस संदर्भ में विशेष अभियान चलाकर कार्य को संपादित करने की बात कही गई। साथ हीं यह भी निर्देशित किया गया कि जिस प्रखंड में एएनसी कवरेज, थर्ड एएनसी कवरेज, संस्थागत प्रसव, तथा टीकाकरण का कवरेज कम होगा वहां की सहिया और एएनएम पर बर्खास्तगी की कार्रवाई की जाएगी। मौके पर सिविल सर्जन, डॉ मार्शल आइंद, सभी प्रखंड के एमओआईसी, डॉ. डीके अखौरी, डीपीएम दीपक कुमार गुप्ता, डीडीएम संतोष कुमार आदि थे।
वीसी में मौजूद अधिकारी।
समीक्षा के क्रम में एएनसी कवरेज, थर्ड एएनसी कवरेज, संस्थागत प्रसव, एमटीसी, एमसीटीएस डाटा इंट्री तथा टीकाकरण की बिंदुवार समीक्षा की। समीक्षा के क्रम में पाया गया कि नाला प्रखंड में उपरोक्त सभी इंडिकेटर में उपलब्धि सबसे खराब है। उस पर नाराजगी जाहिर करते हुए मुख्य सचिव ने फटकार लगाई और सभी इंडिकेटरों को सुधारने का निर्देश दिया। इस संदर्भ में उन्होंने नाला प्रखंड में स्पेशल ड्राइव संचालित कर टारगेट अचीव करने का निर्देश दिया है। वहीं सभी स्वास्थ्य केंद्रों में कम से कम 3 संस्थागत प्रसव महीने में करवाने का निर्देश दिया गया।
प्रत्येक सोमवार को अस्पतालों में ऑपरेशन और माह में एक बार मोतियाबिंद शिविर लगाने का दिया निर्देश
hin_Deva hin_Deva hin_Deva bho_Deva hin_Deva hin_Deva